open-index/open-wikipedia-markdown huggingface dataset:
Václav Babinský

**Václav Babinský** (* 20. august 1796, Pokratice† 1. august 1879, Řepy) bol legendárny český zbojník.

## Zločiny
Okolo roku 1830 zorganizoval malú zbojnícku družinu, s ktorou prepadával pocestných. Prvýkrát bol zatknutý 19. januára 1832 v Kuřívodách , keď sa pri kontrole preukázal miestnemu richtárovi Václavovi Frankemu falošnými dokladmi. Bol obvinený z dvanástich zločinov, ale preukázané mu ich bolo len šesť:

* 24. marca 1830 v Mikulášoviciach pri Šluknove prepadol so štyrmi svojimi kumpánmi dom mlynára Antonína Heineho a okradol ho o 500 pruských toliarov.
* 1. mája 1830 v Lysej nad Labem prepadol so siedmimi svojimi kumpánmi dom Jána Paula.
* 15. januára 1831 v Brozanoch sa vlámal so štyrmi svojimi kumpánmi do domu prievozníka Jana Krejzu.
* 19. januára 1832 sa dopustil verejného násilia, keď pri zatýkaní pohrýzol richtára Václava Frankeho a zranil jeho dvoch pomocníkov, pri tom sa preukazoval falošným pasom.
* 5. augusta 1833 v lese pri Horních Kamenicích sa dopustil vraždy. Ôsmimi bodnými ranami nožom usmrtil a potom okradol plátenníka Jana Blumberga.

## Trest
Za šesť preukázaných zločinov bol kriminálnym súdom v Prahe 1. decembra 1840 odsúdený na 20 rokov ťažkého žalára.
Dňa 10. júna 1841 bol uväznený na Špilberku pod číslom 1042. Dôveru vedenie väznice získal svojou pokorou a zbožnosťou, nosil pri sebe ruženec a pri každej príležitosti sa modlil. Aj to mu dopomohlo k získaniu miesta ošetrovateľa väzňov. Dňa 29. mája 1855 bolo väzenie na Špilberku zrušené a Babinský bol na ďalších šesť rokov prevezený do Kartouza (dnešné Valdice ). Od svojho prepustenia v roku 1861 až do svojej smrti pracoval ako záhradník v  kláštore sv. Karla Boromejského v Řepích, kde sa ho ujali rádové sestry boromejky .

## Zdroje
* SZÁBOÓ, Ivan. *Osudy slávnych zbojníkov*. Ilustrácie Milan Stano. 1.vyd. Bratislava : Štúdio humoru a satiry, 2004. 179 s. ISBN 80-85451-25-5. S. 127
 

Kategória:Zbojníci
Bradliansky potok (prítok Hrabovca)

**Bradliansky potok** je potok v Košickom regióne v juhovýchodnej časti okresu Košice-okolie. Je to ľavostranný prítok Hrabovca, ktorý ďalej ústi do Oľšavy; má dĺžku 3,5 km a jeho hydrologické poradie je: 4-32-05-031. Geomorfologická kategorizácia: geomorfologický celok Slanské vrchy, geomorfologický podcelok Milič a pri ústí pomedzie s geomorfologickým celkom Košická kotlina, geomorfologickým podcelkom Toryská pahorkatina.

## Prameň
Pramení v Slanských vrchoch, v podcelku Milič, na severozápadnom úpätí vrchu Bradlo () v nadmorskej výške 

## Opis toku
V celom priebehu tečie severozápadným smerom a to v svojej hornej polovici lesom a v dolnej polovici trvalým trávnym porastom a ďalej ornou pôdou, kde je orámovaný pásom potočnej stromovej vegetácie. Jeho prameň a úsek 500 m horného toku sa nachádzajú na území obce Skároš, ďalej *Bradliansky potok* tvorí obecnú hranicu medzi Skárošom a Rákošom a v dolnej časti tvorí obecnú hranicu medzi Vyšnou Myšľou a Rákošom až po ústie do vodného toku Hrabovec. Hrabovec ústi do Oľšavy a táto ďalej ústi do Hornádu v povodí Hornádu. V celom svojom priebehu preteká okresom Košice-okolie.

## Pôvod názvu
Toponymum *Bradliansky potok* je odvodené z názvu vrchu Bradlo (), na SZ úpätí ktorého pramení; názov vrchu Bradlo má pôvod v apelatíve *bradlo* vo význame *vysoká skala, útes, skalisko, bralo*.

Na SV úpätí vrchu Bradlo () pramení v nadmorskej výške  iný vodný tok s názvom Bradlový potok s hydrologickým poradím 4-30-11-012; názov tohto pravostranného prítoku Slančíka, ktorý ďalej ústi do Roňavy a tá ďalej do Bodrogu v povodí Bodrog, je tiež odvodený z tohto toponyma Bradlo (). Priama vzdialenosť prameňa *Bradlianskeho potoka*, ktorý je súčasťou povodia Hornádu, a prameňa Bradlového potoka, ktorý je súčasťou povodia Bodroga, je iba 2,8 km, ale každý z týchto dvoch vodných tokov tečie z vrchu Bradlo ()) na inú stranu a teda do iného povodia. Oba geografické názvy sú jazykovo pravidelne utvorené ako dvojčlenné determinované názvy so zhodou z adjektíva (z prídavného mena) a zo substantíva (z podstatného mena), každý ale inou príponou prídavného mena.

Na území Slovenska je aj ďalší vodný tok s rovnakým názvom Bradliansky potok (prítok Dubničky) v okrese Bánovce nad Bebravou; je to tok VI. rádu, hydrologické poradie 4-21-11-142. Dubnička ústi do Bebravy v povodí Bebravy.

## Referencie

Kategória:Povodie Bodrogu
Kategória:Potoky na Slovensku
Kategória:Vodné toky v okrese Košice-okolie
Kategória:Vodné toky v Slanských vrchoch
Kategória:Skároš
Kategória:Rákoš (okres Košice-okolie)
Kategória:Vyšná Myšľa
Makranský (priezvisko)

**Makranský** alebo **Makranská** je málo sa vyskytujúce priezvisko najčastejšie v Prešove, v Košiciach a v ich okolí.

Slovo „μακράν“ („makran“) znamená v starogrečtíne „zďaleka“.

## Referencie

Kategória:Priezviská na Slovensku
Kategória:Priezviská gréckeho pôvodu
Tobolka

[náhľad|Tobolka, plod, [bršlen európsky|bršlena európskeho (*Euonymus europaeus*)]]
**Tobolka** alebo **kapsula** (lat. *capsula*) je pukavý plod, ktorý vznikol spojením viacerých plodolistov. Môže sa otvárať viacerými spôsobmi.

Typy toboliek podľa spôsobu otvárania (dehiscencia):
* lokulicídna tobolka – otvára sa okolo horizontálnej línie, napr. fialkovité
* septicídna tobolka – otvára sa v mieste spojenia plodolistov, napr. *[[Rhododendron]]*, ľubovník
* dierkatá tobolka (*opecarpium*) – semená vypúšťa dierkami pod bliznou, napr. mak
* viečkatá tobolka (*pyxidium*) – otvára sa na vrchole s pomocou viečka, napr. drchnička, blen
* pružne pukajúca tobolka – otvára sa náhodne, semená vystreľuje (balochória), napr. netýkavka

## Referencie

## Iné projekty

Kategória:Morfológia rastlín
Kategória:Plod
Majstrovstvá sveta v ľadovom hokeji 2010 – I. divízia

**[[Majstrovstvá sveta v ľadovom hokeji 2010]] – [[Majstrovstvá sveta v ľadovom hokeji – I. divízia|I. divízia]]** boli dva hokejové turnaje druhej najvyššej kategórie v rámci Majstrovstiev sveta v ľadovom hokeji, ktoré každoročne organizuje Medzinárodná hokejová federácia. Mužstvá boli vyžrebované do dvoch skupín po šiestich. Víťazi turnajov postúpili do Top divízie MS pre rok 2011.

## Skupina A
Turnaj skupiny A sa hral v Tilburgu v Holandsku od 19. do 25. apríla 2010.

### Účastníci

### Konečné poradie

|}

### Zápasy

## Skupina B
Turnaj skupiny B sa hral v Ľubľane v Slovinsku od 17. do 23. apríla 2010.

### Účastníci

### Konečné poradie

|}

### Zápasy

## Referencie

## Zdroj

Kategória:Majstrovstvá sveta v ľadovom hokeji 2010
Kategória:Ľadový hokej v 2010
Kategória:Ľadový hokej v Holandsku
Kategória:Ľadový hokej v Slovinsku
Kategória:Športové podujatia v Holandsku
Kategória:Športové podujatia v Slovinsku
Kategória:Šport v Ľubľane
Kategória:2010 v Holandsku
Zastupiteľstvo Žilinského samosprávneho kraja

**[[Zastupiteľstvo]] [[Žilinský samosprávny kraj|Žilinského samosprávneho kraja]]** je jedným z orgánov Žilinského samosprávneho kraja. 

Zastupiteľstvo zabezpečuje výkon činností a rozhoduje o kľúčových témach Žilinského samosprávneho kraja. Pôsobnosť Zastupiteľstva Žilinského samosprávneho kraja určuje zákon NR SR č. 302/2001 Z. z. o samospráve vyšších územných celkov (zákon o samosprávnych krajoch) v platnom znení.

Zastupiteľstvo sa skladá z 57 poslancov, ktorí sú volení v priamych voľbách na obdobie 4 roky. Predseda Žilinského samosprávneho kraja je zároveň i predsedom Zastupiteľstva. 

## História
Počas Československej Rebubliky v rokoch 1948 – 1960 bol orgánom Žilinského kraja Krajský národný výbor. V roku 1960 Žilinský kraj zanikol a jeho územie sa stalo súčasťou Stredoslovenského kraja.

Žilinský samosprávny kraj a jeho Zastupiteľstvo boli opäť zriadené v roku 2001 po reforme verejnej správy za vlády Mikuláša Dzurindu. 

Prvé tri volebné obdobia trvali štyri roky, po voľbách v roku 2013 sa obdobie predĺžilo na päť rokov. Čo sa týka zloženia a reprezentovania obyvateľov Žilinského samosprávneho kraja, zastupiteľstvo je pri pomere 12 000 až 15 000 obyvateľov na jedného poslanca pomerne spravodlivé. 

## Zloženie

### Volebné obvody 2022 – 2026:
* Bytča (3)
* Čadca (7)
* Dolný Kubín (3)
* Kysucké Nové Mesto (3)
* Liptovský Mikuláš (6)
* Martin (8)
* Námestovo (5)
* Ružomberok (5)
* Turčianske Teplice (1)
* Tvrdošín (3)
* Žilina (13)
### Volebné obdobie 2022 – 2026
**Výsledky volieb 2022** 
# Nezávislí kandidáti - 30 poslancov
# HLAS-SD - 12 poslancov
# Koalícia KDH, DV, Umierení - 8 poslancov
# SMER-SD - 2 poslanci
# SNS - 2 poslanci
# DOMOV-NS - 1 poslanec
# Koalícia SaS, OKS, Skúsme to inak - 1 poslanec
# Koalícia OĽANO-NOVA-KÚ-ZMENA ZDOLA, ŠANCA, SME RODINA, DS, ZA ĽUDÍ, ODS - 1 poslanec
**Politické zastúpenie v krajskom zastupiteľstve** 

# Spravodlivý kraj - 16 poslancov
# HLAS-SD - 12 poslancov
# KDH a nezávislí - 11 poslancov
# Za náš kraj - 9 poslancov
# Nezaradení poslanci - 9 poslancov

*(Poslanci Zastupiteľstva v minulých funkčných obdobiach: pozri kategóriu: [[:Kategória:Zoznamy poslancov Žilinského samosprávneho kraja|Zoznamy poslancov Žilinského samosprávneho kraja]])*

#### Komisie Zastupiteľstva
Zastupiteľstvo si zriaďuje komisie ako svoje poradné, kontrolné, iniciatívne orgány, a to buď ako stále alebo dočasné orgány. Ich činnosť sa riadi Rokovacím poriadkom komisií Zastupiteľstva ŽSK. 

* Mandátová komisia
* Finančná komisia
* Komisia školstva a športu
* Komisia sociálnej pomoci a rodiny
* Komisia regionálneho rozvoja, cestovného ruchu a životného prostredia
* Komisia zdravotníctva
* Komisia kultúry
* Komisia dopravy
* Komisia v zmysle zákona č. 357/2004 Z. z. o ochrane verejného záujmu pri výkone funkcií verejných funkcionárov

## Referencie

Kategória:Žilinský samosprávny kraj
Náplecník

náhľad|150px|Náplecník na uniforme generála Vzdušných síl Ozbrojených síl Slovenskej republiky.
náhľad|150px|alt=Náplecník - generál Poz. síl Ozbr. síl SR.|Náplecník na uniforme generála Pozemných síl Ozbrojených síl Slovenskej republiky.

**Náplecník** (alebo **náplecnica**, **epoleta**, **výložka**) je spravidla podlhovastý pásik látky na pleciach uniformy, rovnošaty alebo podobného odevu akým sú napr. košele, blúzy, kabáty a pod. Slúži najmä na označenie hodnosti nositeľa uniformy alebo ako módny či ochranný doplnok oblečenia.

## Druhy náplecníkov
* vojenské
* policajné
* železničiarske
* hasičské
* námornícke
* športové
* odevný doplnok
* a podobne

## Referencie

## Iné projekty
 

Kategória:Oblečenie
Kategória:Prádlo
Zajonc (priezvisko)

**Zajonc** alebo **Zayonc** (poľská výslovnosť: ['zajɔnts]) je priezvisko. Je to variant priezviska Zająca, čo v poľštine znamená „zajac“.

## Významných ľudia
* Arthur Zajonc (1949), profesor fyziky na Amherst College v Massachusetts
* Miroslav Zajonc alebo Miro Zayonc (1960), československý rodák Luger
* Rick Zayonc (* 1959), kanadský vodný pólista
* Robert Zajonc (1923–2008), americký sociálny psychológ poľského pôvodu
Kategória:Poľské priezviská
Spriažka

**Spriažka** alebo (bohemizmus) **sprežka** môže byť zastarano v jazykovede:
* písmenový multigraf, synonymum: zložka, pozri zložka (jazykoveda)
* juxtapozitum, synonymum: nevlastná zloženina, pozri juxtapozitum

**Spriažka** môže byť zastarano aj záprah, spriahnutie (dobytka)

## Zdroje
Vjosa Osmaniová

**Vjosa Osmaniová** (; * 17. máj 1982, Mitrovica, Juhoslávia) je kosovská právnička a politička, od apríla 2021 prezidentka Kosova.

## Životopis
Svoju školskú dochádzku absolvovala v rodnej Mitrovici, potom študovala na Právnickej fakulte Prištinskej univerzity. Svoje magisterské a doktorské štúdium ukončila na University of Pittsburgh. Od roku 2006 vyučovala na Právnickej fakulte Prištinskej univerzity a učila tiež na svojej americkej alma-mater.

V rokoch 2006 až 2010 bola riaditeľkou prezidentskej kancelárie a zastupovala prezidenta pri príprave kosovskej ústavy.

## Politická kariéra
V piatich volebných obdobiach bola zvolená do kosovského parlamentu. 3. februára 2020 bola zvolená za predsedu parlamentu ako prvá žena na tomto poste. Z titulu funkcie sa 5. novembra 2020 stala zastupujúcou prezidentkou. Tento úrad vykonávala do 22. marca 2021.

Osmaniová je koaličnou partnerkou premiéra Albina Kurtiho a jeho sociálno-demokratickej strany Vetëvendosje (Sebaurčenie). Je vnímaná ako reformná. Jednou z jej priorít je normalizácia vzťahov so Srbskom.

## Prezidentka Kosova
4. apríla 2021 bola zvolená za prezidentku Kosova po patovej situácii predošlého dňa. Získala 71 hlasov od 82 poslancov prítomných v kosovskom parlamente. Srbskí nacionalisti a prívrženci Hashima Thaçima hlasovanie bojkotovali. Parlament má celkovo 120 členov. Je historicky druhou prezidentkou Kosova, prvou bola v rokoch 2011 až 2016 Atifete Jahjagová.

## Osobný život
Jej manželom je od roku 2012 Prindon Sadriu. Spolu majú dcéry-dvojičky: Anda Elisa a Dua Tiara.

## Referencie

## Externé odkazy
* Profil na oficiálnej stránke 

Kategória:Prezidenti Kosova
Kategória:Kosovskí právnici
Kategória:Predsedovia parlamentov
Kategória:Kosovskí vysokoškolskí pedagógovia
Kategória:Absolventi University of Pittsburgh
Kategória:Prezidentky
Helen McCroryová

**Helen McCroryová** OBE (vlastným menom *Helen Elizabeth McCrory*, * 17. august 1968, Londýn, Spojené kráľovstvo† 16. apríl 2021, Londýn) bola anglická herečka.

## Detstvo a mladosť
McCroryová sa narodila ako najstaršia z troch detí. Jej otec bol diplomat z Glasgowa a matka mala waleský pôvod.

Študovala na Quenswood School blízko Hatfieldu, v Hertfordshire. Rok bývala v Taliansku a po návrate do Anglicka začala študovať herectvo na Drama Centre London, v Londýne.

## Kariéra
McCroryová v roku 1993 získala tretie miesto na udeľovaní cien Ian Charlenson Award, za svoj herecký výkon v divadelnej inscenácii *Trelawny of the "Wells"* v Royal National Theatre. O rok neskôr získala jednu z vedľajších úloh vo filme *[[Interview s upírom]]*. 

V roku 2006 bola obsadená ako Cherie Blair vo filme *Queen* po boku herečky Helen Mirren. O rok neskôr si zahrala hlavnú úlohu v novodobom spracovaní filmu *Frankenstein*.

Bola zvažovaná do postavy Bellatrix Lestrange, ale kvôli tehotenstvu sa musela zrieknuť role a nahradila ju Helena Bohnam Carter. Neskôr bola McCroryová obsadená do role staršej sestry Lestrange, Narcissy Malfoyovej, vo filme *[[Harry Potter a Polovičný princ (film)|Harry Potter a Polovičný princ]]*. Fanúšikovia Harryho Pottera si herecký výkon McCroryovej pochvaľovali.

Hosťovala v televíznom seriáli *[[Penny Dreadful]]*, no neskôr na základe pozitívnych ohlasov na jej televíznu postavu si zahrala v druhej sérii hlavnú zápornú postavu.

Známa bola aj z úspešného seriálu ''Peaky Blinders'', v ktorom si zahrala postavu Polly Gray.

V roku 2019 si zahrala po boku Richarda Gereho v televíznom seriáli *MatkaOtecSyn*. V roku 2020 sa objavila v televíznych seriáloch ako *Cez mŕtvoly* a *Kvíz*.

## Súkromný život
McCroryová sa v roku 2007 vydala za herca Damiana Lewisa, s ktorým mala dve deti. Spolu bývali v časti Tufnell Park, v severnom Londýne.

V roku 2017 bola vymenovaná za dôstojníčku Rádu britského impéria za jej herecké zásluhy.

Počas pandémie Covid-19 spoločne s manželom podporovali program Feed NHS, ktorý poskytol zamestnancom NHS jedlo z reštaurácií a do začiatku apríla 2020 vyzbierali na charitu 1 milión libier.

## Úmrtie
McCroryová zomrela 16. apríla 2021 vo veku 52 rokov. Príčinou jej smrti bola rakovina. Jej smrť oznámil jej manžel, prostredníctvom sociálnej siete Twitter.

## Zdroj

Kategória:Anglické divadelné herečky
Kategória:Anglické filmové herečky
Kategória:Anglické televízne herečky
Kategória:Osobnosti z Londýna
Kategória:Držitelia Radu britského impéria
Kategória:Úmrtia na rakovinu prsníka
Kategória:Úmrtia na rakovinu v Anglicku
Kategória:Anglické shakespearovské herečky
Zložka (jazykoveda)

**Zložka** je spojenie viacerých susedných písmen bez diakritiky na označenie jednej hlásky. Deje sa to buď len tým, že tieto litery stoja vždy vedľa seba (napr. slovenské *ch* [x]; anglické *sh* [š]; nemecké *sch* [š] či *ie* [í]), alebo niekedy aj tým, že majú podobu ligatúry, teda graficky sčasti splynú (napr. v niektorých jazykoch *æ* [ä]). Ako zložka sa niekedy označuje i spojenie viacerých susedných litier, ktoré majú iný význam spolu než obe tieto litery stojace samostatne (napr. slovenské *di* [ďi] v slove divadlo, kedy písmeno i). 

## Druhy
Podľa počtu písmen, ktoré zložku tvoria, sa rozlišujú: 
* 2-písmenová zložka (**digraf**, **digraféma**) – napr. slovenské ch
* 3-písmenová zložka (**trigraf**, **trigraféma**) – napr. nemecké sch [š]
* 4-písmenová zložka (**kvadrigraf**/**tetragraf**, **kvadrigraféma**/**tetragraféma**) – napr. nemecké tsch [č]
* 5-písmenová zložka (**pentagraf**, **pentagraféma**) – napr. staršie nemecké tzsch [č]

## Slovenčina

Zložky v užšom zmysle existujú v slovenčine tri: *dz*, *dž* a *ch*. Tieto zložky sa podľa Pravidiel slovenského pravopisu (PSP) považujú za súčasť slovenskej abecedy (na rozdiel napríklad od dvojhlások ia, ie, iu). Od roku 1991 sa navyše v PSP výslovne uvádza, že sa v slovenčine zložka považuje za jedno písmeno, kým do roku 1991 sa v PSP síce zložky, tak ako dnes, uvádzali ako samostatné položky slovenskej abecedy, ale z textu nebolo jednoznačne určiteľné, či sa považujú za jedno alebo dve písmená (text skôr vyznieval v prospech dvoch písmen). Aj v ostatnej odbornej a vzdelávacej literatúre sa v rozpore s aktuálnym znením PSP niekedy vyskytuje názor, že sa slovenská zložka považuje za dve samostatné písmená (grafémy).

## Poznámky


## Referencie

## Zdroje
* 
* graféma. In: Pyramída
* 
*ULIČNÝ, O. K fonologickým rysům českého pravopisu 2012 https://fphil.uniba.sk/fileadmin/fif/katedry_pracoviska/ksj/publikacie/jazykoveda_v_pohybe_PRINT_korISBN_01.pdf S. 93-94
* digraféma; trigraf; ligatúra. In: ŠALING, (Poznámka: V hesle ligatúra je prevzatý text z Peciarovho *Slovníka slovenského jazyka*, v ktorom je nesprávne „ligatúra“ úplne stotožnená so „zložkou“, čiže s digrafom)
* 
* 
* 
* digraf; ligatura; graf; graféma. in: ESČ

Kategória:Písmo
Kategória:Jazykoveda
Leyla Tanlar

**Leyla Tanlar** (* 13. december 1997, Istanbul, Turecko) je turecká herečka, modelka a gymnastka.

## Životopis
Leyla Tanlar sa narodila v Istanbule v Turecku. Je absolventkou školy Liceo Italiano di Istanbul. Svoju hereckú kariéru začala v seriáli Vymenené životy ako Cansu vo veku 16 rokov.

## Filmografia

## Externé odkazy
* 
* 
* Leyla Tanlar na Twitteri
* Leyla Tanlar na Instagrame

Kategória:Turecké televízne herečky
Kategória:Osobnosti z Istanbulu
Archie Mountbatten-Windsor

**Archie Harrison Mountbatten-Windsor** (* 6. máj 2019, Londýn, Spojené kráľovstvo) je syn princa Harryho, vojvodu zo Sussexu, a Meghan, vojvodkyne zo Sussexu. Je šiesty v rade následníkov britského trónu.

## Mladosť a rodina
Archie Harrison Mountbatten-Windsor sa narodil vojvodovi a vojvodkyni zo Sussexu 6. mája 2019 o 6:26 SELČ v nemocnici Portland v Londýne. Niekoľko pamiatok bolo osvetlených rôznymi farbami na znak jeho narodenia, vrátane Niagarských vodopádov, CN Tower a London Eye. Jeho meno bolo zverejnené 8. mája 2019. Pokrstil ho Justin Welby, arcibiskup z Canterbury, 6. júla 2019 v súkromnej kaplnke na hrade Windsor.

Z otcovej strany je členom britskej kráľovskej rodiny. Z matkinej strany je zo zmiešaných rás, afroamerického a európsko-amerického pôvodu. V televíznom rozhovore z roku 2021 *[[Meghan a Harry v rozhovore s Oprah Winfreyovou|Oprah s Meghan a Harrym]]* vojvodkyňa zo Sussexu uviedla, že nemenovaného člena kráľovskej rodiny znepokojovalo to „akú tmavú [Archie] pokožku môže mať, keď sa narodí“. Začiatkom roku 2020 jeho rodičia odstúpili z rolí pracujúcich členov kráľovskej rodiny. Rodina sa potom presťahovala do Severnej Ameriky a od leta 2020 sa zdržiava v kalifornskom Montecito. Mountbatten-Windsor má dvojité občianstvo Spojeného kráľovstva a Spojených štátov.

## Titul a nástupníctvo
Ako pravnuk kráľovnej Alžbety II. je siedmym v poradí následníka britského trónu. Ako právoplatný dedič otcovho vojvodstva zo Sussexu, grófstva z Dumbartonu a Baróna z Kilkeelu, má obecné právo používať zdvorilostný titul princa Harryho gróf z Dumbartonu. Vojvoda a vojvodkyňa sa však namiesto toho rozhodli, že bude štylizovaný ako Master Archie Harrison Mountbatten-Windsor v súlade s ich želaním, aby vyrastal ako súkromný občan. 

Podľa patentu na listy, ktorý vydal kráľ Juraj V. v roku 1917, je Archie Mountbatten-Windsor oprávnený stať sa princom po nástupe na trón svojho starého otca Charlesa, princa z Walesu. 

## Referencie

## Zdroj

Kategória:Britské osobnosti afroamerického pôvodu
Kategória:Princovia Spojeného kráľovstva
Kategória:Osobnosti z Londýna
Kategória:Windsorovci
Osuský

**Osuský** môže byť:
* Fridrich Osuský (19181986), cirkevný činiteľ, rozhlasový pracovník
* Ján Osuský (19191982), lekár, basketbalista
* Peter Osuský
* Samuel Štefan Osuský
* Štefan Osuský

## Zdroje
Slovenské futbalové kluby podľa roku založenia

Slovenské futbalové kluby podľa roku založenia. Zahŕňa aj zlúčené kluby, aj kluby pôsobiace mimo územia súčasného Slovenska v rokoch 19391945 po Viedenskej arbitráži.

## Externé odkazy

* Slovenský futbalový zväz

Kategória:Futbal na Slovensku
Kategória:Slovenské futbalové kluby
Kategória:Slovenské športové kluby
Kategória:Futbalové kluby podľa roku založenia
Vlado Čech

**Vladimír „Vlado“ Čech** (* 1. september 1949, Praha – † 21. júl 1986, Praha) bol český rockový bubeník a člen skupiny Blue Effect.

Svoju hudobnú kariéru začal v roku 1967 v amatérskej skupine The Ducks. Krátko sa objavil v skupine Apollobeat a tiež hral v skupine New Force, kde spoznal Vladimíra Mišíka. Na jeseň 1968 sa s Mišíkom stal členom novozaloženej skupiny Blue Effect, kde pôsobil až do roku 1981. Vtedy s Leškom Semelkom založil skupinu S.L.S., v ktorej zostal tri roky. V roku 1984 sa vrátil do skupiny Blue Effect, ale kvôli dlhodobým problémom s alkoholizmom v lete 1985 prestal aktívne hrať.

## Literatúra
* 

## Zdroj
* 

Kategória:Českí bubeníci
Kategória:Osobnosti z Prahy
Meditace

***Meditace*** je debutový štúdiový album českej rockovej skupiny The Blue Effect. Vydalo ho vydavateľstvo Supraphon v roku 1970 s katalogovým číslom 113 0689. Pôvodné české texty pre prvé štyri skladby napísal Jaroslav Hutka, podľa Supraphonu ale boli ideovo nevhodné a nanovo ich musel napísať Zdeněk Rytíř. Druhá strana pôvodného LP je spievaná po anglicky. V roku 1971 vyšla exportná verzia albumu pod názvom *[[Kingdom of Life]]*.

Na CD vyšiel album *Meditace* po prvýkrát v roku 1994 ako *The Story of Blue Effect 1 – Meditace* (Supraphon), druhýkrát pod svojim názvom v roku 1996 (Bonton Music), vždy s bonusmi. Tretia CD reedícia vyšla v roku 2009 v rámci box setu *[[1969–1989 Alba & singly & bonusy]]*. V roku 2016 vydal Supraphon pre svoj digitálny obchod Supraphononline Hi-Res verziu albumu (WAV/192 kHz/24 bit).

## Zoznam skladieb

## Obsadenie
### [[Blue Effect|The Blue Effect]]
* Vladimír Mišík – spev, zobcová flauta (v skladbe „Little Girl“), perkusie
* Radim Hladík – gitara, elektrický organ (v skladbách „Fénix“ a „Where Is My Star“), sitar (ve skladbách „Paměť lásky“ a „Blue Effect Street“)
* Jiří Kozel – basgitara, spev (v skladbe „Rainy Day“)
* Vlado Čech – bicie
* Miloš Svoboda – gitara (v skladbe „Paměť lásky“)
### Hosťujúci umelci
* Stanislav Hrubý – flauta (v skladbe „Paměť lásky“)
* zbor Zdeňka Šulca (v skladbe „Paměť lásky“)
* dychová sekcia Jana Hynčicu
* sláčiková sekcia
* Ladislav Hladík – orchestrálne aranžmá, dirigent (v skladbách „Paměť lásky“, „Fénix“, „Stroj na nic“ a „Sluneční hrob“)

## Referencie

## Zdroj
*

Kategória:Hudobné albumy z 1970
Zoznam štátov na čele s Alžbetou II.

alt=Map of realms and territories|vpravo|náhľad|Ríše, územia, and protektoráty Alžbety II. od roku 1952
Počet štátov na čele s kráľovnou Alžbetou II. sa počas jej 70 rokov na tróne menil a celkovo bola počas tohto obdobia uznávaná za panovníčku nad celkom 32 nezávislými krajinami. Ako kráľovná Spojeného kráľovstva (vrátane britských zámorských území) bola tiež panovníčkou troch Korunných dependencií - Guernsey, Jersey a Man - a ako kráľovná Nového Zélandu bola panovníčkou dvoch pridružených štátov - Cookove ostrovy a Niue - odkedy tento štatút získali v roku 1965, respektíve 1974.

Dve situácie v dvoch krajinách sa líšia od ostatných. Vláda neuznaného štátu Rodézia vyhlásila v rokoch 1965 až 1970 svoju vernosť Alžbete II. ako kráľovnej Rhodézie. Neprijala však rolu ani titul a nebolo to prijaté ani uznané iným štátom. Fidži sa stalo republikou vojenským pučom v roku 1987, po ktorom jeho veľká rada náčelníkov naďalej uznávala Alžbetu II. za kráľovnú alebo vrchnú náčelníčku Fidži až do zrušenia jej funkcie 14. marca 2012. Bol to však iba slávnostný titul, ktorý nemal vo vláde vôbec žiadnu úlohu.

## Zdroj

Kategória:Commonwealth
Kategória:Alžbeta II.
Kategória:Britská monarchia
Veterník (zákusok)

náhľad|Karamelové veterníky

**Veterník** je koláč z odpaľovaného cesta plneného pudingovým alebo žĺtkovým krémom a karamelovou šľahačkou. Z rôznych variant prevažuje obľuba karamelového veterníku.

Je známy ako jeden z populárnych zákuskov z čias socializmu v Česko-Slovensku.

## Referencie

Kategória:Sladkosti
Volejbalová extraliga žien 2020/21

**Volejbalová extraliga žien** v sezóne **2020/21** bol 29. ročník extraligy volejbalistiek, najvyššej volejbalovej súťaže žien na Slovensku, ktorú kontroluje Slovenská volejbalová federácia (SVF). V extralige súťažilo 8 družstiev, 7 štandartných a jeden špeciálny mládežnícky pod patronátom SVF. Titul obhájilo družstvo VK Slávia EU Bratislava, ktoré vo finálovej sérii zvíťazilo nad STRABAG VC Bilíkova Pezinok. 

## Systém súťaže
Systém súťaže sa oproti minulej sezóne mierne pozmenil. Po odohraní základnej časti raz doma a vonku sa družstvá v 2. časti súťaže (nadstavbovej) rozdelili na 2 skupiny, o 1.4. a o 5.8. miesto. Družstvá si body zo základnej časti prenášali do nadstavbovej časti, v ktorej odohrali zápasy s každým družstvom raz doma a vonku. Všetky družstvá po nadstavbovej časti s výnimkou Projektu RD SVF postúpili do štvrťfinálových duelov play-off tak, že víťaz základnej časti postúpil priamo do semifinále play-off. Štvrťfinálové duely sa hrali na 2 víťazné zápasy a semifinále, finále a o duel o 3. miesto na 3 víťazné zápasy. Zostávajúce duely o umiestnenie na 5. až 7. mieste sa odohrali dvojkolovou formou raz doma a raz vonku. Zo súťaže nevypadlo priamo žiadne družstvo, družstvo na 7. mieste po nadstavbovej časti odohralo prelínaciu súťaž s víťazmi oboch divízií 1. ligy.

## Účastníci

Poznámky: 
* Družstvo Projekt RD SVF je mládežnícky projekt Slovenskej volejbalovej federácie, ktorý svoje domáce zápasy odohral v nitranskej hale Olympia.
* Pôvodne sa mali extraligy zúčastniť aj 2 prvoligové družstvá, keď sa prelínacia súťaž zrušilaVA UNIZA Žilina a ŠVK Pezinok.

## Bodovanie
* za víťazstvo  a 3 body
* za víťazstvo 2 body
* za prehru 1 bod
* za prehru  a 0 bodov

Pre určenie víťaza a poradia družstiev sa posudzujú nasledovné kritériá:
# Počet víťazstiev v súťaži.
# Počet bodov zo všetkých stretnutí.
# Pomer setov.
# Pomer lôpt.
# Výsledky vzájomných stretnutí dotknutých družstiev podľa krítérií 1 až 4.

## Výsledky
### Základná časť

### Nadstavbová časť
;Skupina o 1.4. miesto

;Skupina o 5.8. miesto

### Play-off
;Štvrťfinále

;Semifinále

;Play-off o 3. miesto

Pozn.: Štvrtý zápas sa neuskutočnil pre výskyt koronavírusu v tíme Nového Mesta n/V a komisia SVF rozhodla o ukončení série.

;Finále

Poznámka: Boldom sú označené zápasy vyššie nasadeného družstva hrané doma.

;Skupina o 5.7. miesto 

## Konečné umiestnenie

## Prelínacia súťaž
 

## Referencie

## Pozri aj
* Volejbalová extraliga mužov 2020/21

## Externé odkazy
* Oficiálna stránka Slovenskej volejbalovej federácie

## Zdroje
* Extraliga žien 2020/21 na stránke Slovenskej volejbalovej federácie
* Extraliga žien 2020/21 na stránke sport.aktuality.sk
* Volejbalový portál volleynet.sk

Kategória:Volejbal v 2020
Kategória:Volejbal v 2021
Kategória:Volejbalová extraliga žien
Železničná nehoda vo Světci

[náhľad|cisternový vozeň spoločnosti Unipetrol Doprava v [Nymburk|Nymburke]]
**Železničná nehoda vo Světci** bola zrážka dvoch nákladných vlakov, ku ktorej došlo v českej železničnej stanici Světec na trati Ústí nad Labem – Bílina 4. apríla 2021 vo 14.16 hodín. Nákladný expres číslo 54334 spoločnosti ORLEN Unipetrol Doprava (UNIDO), ktorý bol vedený motorovým rušňom 753.740, sa na výhybke číslo 7 stretol s priebežným nákladným vlakom číslo 66403 spoločnosti ČD Cargo (ČDC), ktorý bol vedený elektrickým rušňom 123.023. Rušňovodič vlaku UNIDO, ktorý viezol cisternové vozne naplnené propán-butánom nehodu neprežil, rušňovodič vlaku ČDC, ktorý viezol uhlie sa zachránil výskokom z rušňa. Na jednom z rušňov vypukol požiar, na mieste zasahovalo 9 hasičských jednotiek a vrtuľník leteckej záchrannej služby. Podľa predbežných informácií bolo zabezpečovacie zariadenie v poriadku, pričom nehodu pravdepodobne spôsobil rušňovodič vlaku UNIDO, ktorý pri nehode zomrel.

Celková škoda bola vyčíslena na asi 50 miliónov českých korun (vlak UNIDO 34 mil. Kč, vlak ČDC 9 mil. Kč, infraštruktúra 4,5 mil. Kč).

## Referencie


## Zdroj

Světec
Kategória:2021 v Česku
Kategória:Doprava v okrese Teplice
Gianluca Zambrotta

**Gianluca Zambrotta** (* 19. február 1977, Como, Taliansko) je bývalý taliansky profesionálny futbalista. Hral za talianske národné futbalové mužstvo na troch majstrovstvách sveta. Hrával na poste krajného obrancu.

## Úspechy
### Reprezentácia
* 3 × na MS (2002, 2006 - zlato, 2010)
* 3 × na ME (2000 - striebro, 2004, 2008)
* 1 × na OH (2000)
* 1 × na Pohár konfederácií FIFA (2009)

### Individuálne
* All Stars Team ME (2004)
* All Stars Team MS (2006)
* All Stars Team UEFA (2006)

### Vyznamenania
100px Rad za zásluhy o Taliansku republiku (Cavaliere O.M.R.I.) (12.7. 2000) na podnet Prezidenta Talianska  
100px Zlatý golier pre športové zásluhy (23.10. 2006) 
100px Rad za zásluhy o Taliansku republiku (Ufficiale O.M.R.I.) (12.12. 2006) na podnet Prezidenta Talianska 

## Referencie


## Iné projekty

Kategória:Narodenia v 1977
Kategória:Talianski futbalisti
Kategória:Hráči Serie A
Kategória:Majstri sveta vo futbale
Kategória:Hráči Como Calcio
Kategória:Hráči AS Bari
Kategória:Hráči Juventus FC
Kategória:Hráči FC Barcelona
Kategória:Hráči AC Miláno
Kategória:Hráči Majstrovstiev Európy vo futbale 2000
Kategória:Hráči Majstrovstiev sveta vo futbale 2002
Kategória:Hráči Majstrovstiev Európy vo futbale 2004
Kategória:Hráči Majstrovstiev sveta vo futbale 2006
Kategória:Hráči Majstrovstiev Európy vo futbale 2008
Kategória:Hráči Majstrovstiev sveta vo futbale 2010
Kategória:Nositelia Radu za zásluhy Talianskej republiky
Krvavé šenky

**Krvavé šenky** (v minulosti *Huszár majer*, *Husací majer*) je osada v katastrálnom území obce Lehota. Leží na ceste z Nitry do Hlohovca a s obcou ju spája poľná cesta.

## História
Názov obce sa zmenil kvôli krvavej legende, ktorá sa odohrala okolo roku 1848. V Krvavých šenkoch sa udialo množstvo dopravných nehôd. 

Kvôli zlej ekonomickej situácii osadu okrem dvoch ľudí všetci obyvatelia opustili.

## Pôda
V päť až desaťmetrovej hĺbke sa v Krvavých šenkoch nachádza pôda pripomínajúca vápno, usadeninu a glejovinu s konzervačnými účinkami. 

## Referencie


Kategória:Osady na Slovensku
Kategória:Lehota (okres Nitra)
Rodingit

**Rodingit** je metasomatická hornina, ktorá vzniká premenou prevažne mafických hornín (gabier) obohatením o vápnik. Typicky je tvorený asociáciou hydratovaných vápenato-silikátových minerálov ako sú granáty (grosulár-andradit), klinopyroxén (diopsid), vesuvianit, epidot-zoisit, chlorit, prehnit, pumpellyit a ďalšie. Proces vzniku rodingitov úzko súvisí so serpentinizáciou (hydrotermálnou alteráciou ultramafických hornín) a ich výskyt je teda podmienený prítomnosťou serpentinizovaných telies. V teréne najčastejšie vystupujú ako svetlé žily alebo dajky uzavreté v serpentinite, pretože predstavujú alterované bázické intrúzie v serpentinitoch.

Minerálnym zložením pripomínajú Ca-skarny.

Termín rodingit bol prvýkrát použitý v roku 1911 na pomenovanie grosulárovo-diopsidovej horniny výskytov v oblasti Dun Mountain, v údolí rieky Roding na Novom Zélande. V danej geologickej správe bol rodingit prirovnaný k hornine bohatej na zelený granát z Dobšinej.

V Západných Karpatoch boli rodingity opísané z Dobšinej (lom Teliatko a lokalita Danková v závere doliny), z lokality Bôrček pri Brezničke a zo serpentinitového telesa pri Jaklovciach.

## Referencie

Kategória:Premenené horniny
Aminoglykozidy

[náhľad|[Streptomycín patrí medzi aminoglykozidy.]]
**Aminoglykozidy** sú liečivá zo skupiny baktericídnych antibiotík. Obsahujú dve alebo viac molekúl aminocukrov (napr. glukózamín,  deoxystreptamín, kanosamín atď.) spojených do cyklohexánového kruhu glykozidovými väzbami. Pre ich antibakteriálny účinok sú podstatné voľné hydroxylové skupiny. Počet aminoskupín podmieňuje vysokú polaritu a bazický charakter aminoglykozidov. Ich soli s kyselinou sírovou sú vo vode dobre rozpustné. 

## Mechanizmus účinku
Aminoglykosidy sa viažu na 30S podejdnotku ribozómu a inhibujú proteosyntézu. Spôsobujú chybné čítanie mRNA, čo má za následok nesprávne zaraďovanie aminokyselín do bielkovín alebo skrátenie bielkovín. Vyvolávajú rozpad polyzómov na nefunkčné monozómy.  

Do baktérií prenikajú aktívnym transportom spolu s molekulou kyslíka. V kyslom prostredí strácajú svoju účinnosť a vysoká koncentrácia Ca<sup>2+</sup> a Mg<sup>2+</sup> vo vonkajšom prostredí znižuje ich účinnosť. Nepôsobia proti G+ a G- anaeróbnym baktériám. 

## Typy aminoglykozidov
Aminoglykozidy sa na základe pôsobenia rozdeľujú na úzkospektrálne a širokospektrálne aminoglykozidy: 
* úzkospektrálne aminoglykosidy – streptomycín, dihydrostreptomycín, neomycín. 
* širokospektrálne aminoglykosidy – gentamicín, amikacín, tobramycín, kanamycín.

## Referencie

## Iné projekty

## Externé odkazy
* MedlinePlus drug information – Aminoglycosides (Systemic)
* Science Daily Bacterial 'Battle for Survival' – Rhodostreptomycin


Kategória:ATC A07AA – Antibiotiká
Dipól

**Dipól** môže byť:
* dvojica viazaných elektrostatických nábojov opačného znamienka, pozri elektrický dipól
* základný element magnetizmu (severný a južný pól magnetu), pozri magnetický dipól
* v rádiotechnike najjednoduchší typ antény, pozri dipólová anténa 
* vo fyzikálnej chémii atóm, molekula alebo iná neutrálna častica s nesymetrickým rozložením elektrických nábojov

## Referencie

## Pozri aj
* dipólový moment
Skúmavka

náhľad|Skúmavky

**Skúmavka** je častá súčasť laboratórneho vybavenia. Jedná sa o sklenenú alebo plastovú nádobku v podobe trubice, ktorá je z jednej strany uzatvorená pevným dnom. Tradičné skúmavky sú obvykle vyrobené zo skla pomerne dobrej kvality.

## Použitie skúmaviek
Používajú sa hlavne v kvalitatívnej analýze; sú pomocou nich vykonávané chemické reakcie v malom meradle, ktoré je možné aplikovať na akýkoľvek druh hmoty, „rýchle“ testy – t.j. skúšky rozpustnosti. Ak sú vybavené zátkou, môžu sa v nich dočasne uskladňovať chemické alebo biologické vzorky.

Skúmavky v zdravotníctve sa používajú pre odber biologického materiálu (napr. venepunkcia či odber moču). Pre tieto účely sú využívané plastové odberové nádobky, ktoré sú označené rôznymi farbami uzáverov, pričom každá farba je určená pre iný typ vyšetrenia.

## Materiál
Pre použitie vo fyzike a chémii sú obvykle vyrobené z varného skla pre lepšiu odolnosť voči teplu, žieravým chemikáliám a pre ich dlhšiu životnosť; inak sa vyrábajú z plastu. Skúmavky vyrobené z varného borosilikátového skla môžu byť umiestnené priamo nad plameňom horáka.

## Referencie

## Iné projekty

## Zdroj

Kategória:Laboratórne sklo
Čremcha obyčajná

**Čremcha obyčajná** (*Prunus padus*), ľudovo **tŕpka**, je opadavý strom (alebo zriedka ker) z čeľade ružovité (*Rosaceae*).

Je to pôvodný druh severnej Európy a v stredných zemepisných šírkach Ázie až po Japonsko.

Rastie do 10 až 12 m. Má vajcovité až podlhovasté striedavé listy s jemným ozubením na okraji. Vytvára veľké strapce obojpohlavných bielych kvetov dlhé až 15 cm. Rastie vo vlhkejších a humóznejších pôdach. Plodom sú malé čierne kôstkovice. Plody sú jedlé. Rastlina obsahuje kyanovodík (väčšinou v malom množstve), a preto sú jej plody a listy horké. Plody sa preto neodporúčajú jesť vo veľkých množstvách.

V Európe sú pôvodné dva poddruhy:
**P. padus* subsp. *borealis* (A. Blytt) Nyman 
* *P. padus* L. subsp. *padus* (Kurtto 2009).

Mäkké drevo sa využíva v stolárstve. Vnútornou kôrou sa farbil textil.

Glykozidy prulaurazín a amygdalín, ktoré môžu byť pre niektoré cicavce jedovaté, sú prítomné v niektorých častiach rastliny, vrátane listov, stoniek a plodov.

## Galéria

Baum Mälardalen.jpg|Silueta stromu
Illustration Prunus avium0.jpg|Botanická ilustrácia


## Referencie

## Iné projekty

Kategória:Prunus
Kategória:Najmenej ohrozené druhy
Kategória:Jedovaté rastliny
Slovenské národné hokejové mužstvo na MS 2017

alt=Slovak national team jerseys 2014.png|náhľad|Dresy slovenského národného hokejového mužstva na Majstrovstvách sveta v ľadovom hokeji 2017
Toto je zostava **[[Slovenské národné hokejové mužstvo|slovenského národného hokejového mužstva]]**, ktoré sa umiestnilo na doposiaľ najhoršom výsledku na majstrovstvách sveta (na 14. mieste) na **[[Majstrovstvá sveta v ľadovom hokeji 2016|Majstrovstvách sveta v ľadovom hokeji 2016]]**. Trénermi boli Zdeno Cíger, Miroslav Miklošovič a Július Šupler.

## Základná skupina
**Tabuľka**

|}**Výsledky**

## Súpiska

## Externé odkazy
* Súpiska tímu 
* Zápasy 

Kategória:Slovenské národné hokejové mužstvo
Kostol Panny Márie Pomocnice kresťanov (Rača)

náhľad|Kostol Panny Márie Pomocnice kresťanov

**Kostol Panny Márie Pomocnice kresťanov** je kostol v bratislavskej mestskej časti Rača, ktorý bol postavený ako náhrada za kaplnku, ktorá stála na námestí ako súčasť „Kúrie“. V roku 1756 grófka Terézia Esterházy, manželka grófa Juraja Erdődyho, sudcu kráľovskej kúrie, darovala kaplnku rímskokatolíckej cirkvi pre farnosť v Rači (Račišdorf), ktorá slúžila až do roku 1935, kedy bola po rokoch vyjednávania a rokovaniach (1931 – 1935) odpredaná obci pre stavbu „Nového obecného domu“.

Obec poskytla náhradný pozemok na cintoríne a za obnos získaný z predaja bývalej kaplnky sa 13. júla 1936 začalo so stavbou nového kostola, ktorý vyprojektoval arch. František Krížik, račiansky rodák. Vzhľadom na novú výstavbu v obci, kde už vtedy stálo asi 300 nových domov, mal tento nový kostol slúžiť predovšetkým pre túto novobudovanú časť Rače. Zámer pri projekte bol taký, aby sa v budúcnosti mohol kostol rozšíriť prístavbou až pre 1000 ľudí. Výstavba kostola trvala jeden rok - do roku 1937.

## Posviacka
Posviacku kostola 27. júna 1937 vykonal Osv. p. biskup Michal Bubnič, rodák z Pajštúna, teraz Borinka.

Kostol bol postavený za účinkovania Vdp. dekana Vojtecha Rudroffa.

## Prestavby
### 2006
Koncom augusta v roku 2006 sa upravovalo sanktuarium: boli odstránené betónové panely s hrantami na kvetináče a Bohostánok bol premiestnený do stredu čelného panela. Týmito úpravami sa zvýšil priestor v sanktuáriu pre asistenciu.

### 1993
V roku 1993 sa konala generálna obnova kostola - nové okná, omietka, interiér.

Tesne pred vianocami v roku 2000 sa podarilo sfunkčniť organ, nakoľko dlhé roky bol mimo prevádzky.

## Referencie

Kategória:Kostoly v Bratislave
Kategória:Rača (mestská časť)
Vrbětice

**Vrbětice** môže byť:
* časť českej obce Tisovec v okrese Chrudim, pozri Vrbětice (Tisovec)
* časť obce Vlachovice v okrese Zlín, pozri Vrbětice (Vlachovice)
Slovenské národné hokejové mužstvo na MS 2018

alt=Slovakia national ice hockey team jerseys 2018 (WOG).png|náhľad|Dresy slovenského národného hokejového mužstva na Majstrovstvách sveta v ľadovom hokeji 2018
Toto je zostava **[[Slovenské národné hokejové mužstvo|slovenského národného hokejového mužstva]]**, ktoré sa umiestnilo na 9. mieste na **[[Majstrovstvá sveta v ľadovom hokeji 2018|Majstrovstvách sveta v ľadovom hokeji 2018]]**. Trénermi boli Craig Ramsay, Róbert Petrovický a Vladimír Országh.

## Základná skupina
**Tabuľka**

|}**Zápasy**

## Súpiska

## Externé odkazy
* Súpiska tímu 
* Zápasy

Kategória:Slovenské národné hokejové mužstvo
Ishpatina Ridge

**Ishpatina Ridge** () je najvyšší vrch kanadskej provincie Ontário. Prominencia vrchu je 394 metrov.

## Názov
Názov „Ishpatina“ pochádza zo slova „ishpadinaa“ v jazyku Ojibwe. Slovo znamená „vyvýšené miesto“. Predošlý názov vrchu bol Ishpatina Hills.

## Poloha
Vrch je súčasťou Kanadského štítu. Má tri vrcholy.

## Referencie

## Iné projekty

## Externé odkazy
* Kanadská databáza geografických mien
* Peakbagger.com

## Zdroj

Kategória:Vrchy v Ontáriu
Kategória:Vrchy pod 1000 metrov v Kanade
Kategória:Najvyššie vrchy provincií a teritórií Kanady
Kategória:Vrchy v Kanadskom štíte
Lauri Ylönen

**Lauri Johannes Ylönen** (* 23. apríl 1979, Helsinki) je fínsky hudobník, spevák a skladateľ, ktorý sa preslávil ako frontman a spoluzakladateľ rockovej skupiny  The Rasmus. 

V roku 1994 spolu so spolužiakmi na strednej škole založil skupinu The Rasmus, ktorá sa spočiatku volala Trashmosh, potom Antilla a nakoniec Rasmus. Prvý album skupina vydala v roku 1996. The Rasmus existuje dodnes, hoci v roku 2011 Lauri taktiež vydal sólový album *New World*. Od roku 1999 je The Rasmus členom asociácie Dyansty. Neskôr Ylönen naspieval so Siiri Nordin, speváčkou skupiny Killer, side verziu singla „All I Want“ a hosťoval aj v nahrávkach skupiny Apocalyptica. Zložil soundtrack pre fínsky film *[[Blackout]]*, ktorý bol vydaný v decembri 2008.

Na prelome rokov 2014 a 2015 sa oženil s Paulou Vesalovou a majú spolu syna Juliusa (* 2008). Dňa 26. septembra 2016 oficiálne oznámili rozvod po 12 rokoch vzťahu.

Má prezývku **Lint**, čo vo fínčine znamená „vták“.

## Referencie

## Externé odkazy
* Lauri Ylönen na Discogs

## Zdroj
* 

Kategória:Fínski speváci
Kategória:Fínski hudobní skladatelia
Kategória:Fínski hudobníci
Kategória:Osobnosti z Helsínk
Daniel Fischer (herec)

**Daniel Fischer** (* 2. júl 1987, Bratislava) je slovenský herec, dabér a hudobník. Snúbenec herečky Dominiky Kavaschovej.

## Životopis
Absolvoval VŠMU a Konzervatórium v Bratislave.  Jeho domovským divadlom je od roku 2013 SND, kde účinkuje vo viacerých predstaveniach. Hneď v prvej sezóne bol za stvárnenie Kristiána v predstavení *Buddenbrookovci* nominovaný na cenu DOSKY.

Venuje sa aj skladaniu hudby do divadelných predstavení (za hudbu do hry *Túžba po nepriateľovi* má DOSKY za najlepšiu scénickú hudbu 2017). Hral aj v Divadle Aréna, Čierny havran, Ludus, v DJP Trnava, DAB Nitra, RND, v GUnaGU. Má kapelu OJV – Orchester Jeana Valjeana. 

Účinkoval v seriáloch Najhorší týždeň môjho života ako farár a Oteckovia ako bezdomovec. 

## Filmografia
### Filmy
* 1995: Z môjho denníka
* 1998: Z kapsy rozprávkara
* 1998: O ľuďoch a čarodejníkoch
* 2002: Za mestskými múrmi
* 2005: Ticho
* 2007: Muzika
* 2008: Malé oslavy
* 2009: Nedodržaný sľub
* 2009: Chuť leta
* 2011: Dom
* 2012: Denis
* 2013: Cold Hands
* 2013: 1:1
* 2014: Smrť spisovateľa
* 2014: Máte môjho psa?
* 2016: Čína
* 2016: Zázračný nos
* 2017: Idiot
* 2018: Čertí brko
* 2019: Šťastný nový rok
* 2019: Budiž světlo
* 2020: Fašiangy
* 2021: Mstiteľ
* 2022: Piargy
* 2022: Kôň
* 2023: Invalid
* 2023: A máme, čo sme chceli
* 2023: Nikdy nehovor nikdy

### TV seriály
* 2007: Ordinácia v ružovej záhrade
* 2008: Obchod so šťastím
* 2010: Kriminálka Staré Mesto
* 2012: Mesto tieňov
* 2017: Divoký Zapadákov
* 2017: 1890
* 2018: Semafor
* 2019: Delukse
* 2021: Najhorší týždeň môjho života
* 2021: Oteckovia
* 2021 – súčasnosť: Nemocnica (*Oto Klein*)
* 2022: Šťastná rybka
* 2023: Iveta
* 2025: Najvyšší čas
* 2025: Bora

### Dokumenty
* 2013: Prvá
* 2015: True Štúr
* 2017: Tresky plesky
* 2019: Zrod divadla

### Divadelné záznamy
* 2014: Buddenbrookovci
* 2015: Úpadok amerického impéria, Invázie barbarov
* 2015: Mojmír II. alebo Súmrak ríše
* 2015: Labyrinty a raje Jána Amosa
* 2016: Sissi (úteky Alžbety Rakúskej)
* 2016: Nevina
* 2016: Fanny a Alexander
* 2017: Spievajúci dom
* 2017: Mechúrik-Koščúrik

## Referencie

Kategória:Osobnosti z Bratislavy
Kategória:Slovenskí filmoví herci
Kategória:Slovenskí divadelní herci
Kategória:Slovenskí televízni herci
Kategória:Slovenskí dabingoví herci
Kategória:Absolventi Vysokej školy múzických umení
Kategória:Absolventi Konzervatória v Bratislave
Fašiangy (rozlišovacia stránka)

**Fašiangy** môže byť:

* obdobie od Troch kráľov až do polnoci pred Popolcovou stredou, pozri fašiangy
* film z roku 2020, pozri Fašiangy (film z roku 2020)
Ticho (rozlišovacia stránka)

**Ticho** môže byť:

* stav bez zvuku, pozri ticho
* film z roku 2005, pozri Ticho (film z roku 2005)
M2 Browning

**M2 Browning** alebo **Browning .50** je ťažký guľomet, navrhnutý koncom prvej svetovej vojny Johnom Browningom. Jeho konštrukcia je podobná Browningovmu skoršiemu guľometu M1919 Browning, komorovanému pre náboj .30-06. V 30. rokoch bola jeho konštrukcia zjednodušená a dostal silnejšiu hlaveň – odtiaľ označenie HB (Heavy Barrel – ťažká hlaveň). Od tej doby zostáva prakticky nezmenený.

M2 je komorovaný pre väčší a výkonnejší náboj .50 BMG (12,7 mm), ktorý bol vyvinutý spoločne so zbraňou a od nej odvodzuje svoj názov (BMG znamená *Browning machine gun*). Americkí vojaci ho prezývajú „Ma Deuce“ s odkazom na názov. Konštrukcia dostala veľa konkrétnych označení; oficiálne americké vojenské označenie pre súčasný pechotný typ je **Browning Machine Gun, Cal. .50, M2, HB, Flexible**. Je účinný proti pechote, nepancierovaným alebo ľahko pancierovaným vozidlám a člnom, ľahkým opevneniam a proti nízko letiacim lietadlám či vrtuľníkom.

Guľomet Browning ráže .50 je v Spojených štátoch používaný od 30. rokov 20. storočia po súčasnosť ako letecký guľomet, či guľomet montovaný na vozidle vo všetkých významných konfliktoch, ktorých sa USA zúčastnili, vrátane druhej svetovej vojny, kórejskej vojny, vojny vo Vietname, vojny o Falklandy, sovietskej vojny v Afganistane, vojny v Zálive, vojen v Iraku a v Afganistane v rokoch 2000 a 2010. Je hlavným ťažkým guľometom krajín NATO a služby sa dočkal aj v mnohých ďalších krajinách. M2 je v americkom inventári používaný dlhšie než akákoľvek iná strelná zbraň, popri pištoli Colt M1911, ktorá tiež patrí medzi návrhy Johna Browninga.

Jeho výroba bola zastavená v 70. rokoch, napriek početným pokusom sa však nepodarilo nájsť dostatočne účinnú náhradu, bola preto nakoniec v USA a Belgicku obnovená. Súčasnú verziu M2HB v USA vyrába spoločnosť General Dynamics, Ohio Ordnance Works, a U.S. Ordnance pre americkú vládu a pre spojencov prostredníctvom zahraničných vojenských predajcov. Ďalej je produkovaný zahraničnými výrobcami ako FN Herstal.

## Varianty a deriváty
* M2
* M2A1
* FN Browning M.1939

### Letecké guľomety
* .50 Browning AN/M2
* M296
* XM213/M213, XM218, GAU-15/A, GAU-16/A a GAU-18/A
* AN/M3, GAU-21/A a M3P

## Referencie


## Iné projekty

## Zdroj
* 

Kategória:Guľomety
Kategória:Protilietadlové zbrane
Positions (album)

***Positions*** je šiesty štúdiový album americkej speváčky Ariany Grande, ktorý vyšiel 30. októbra 2020 prostredníctvom hudobného vydavateľstva Republic Records. Grande na albume spolupracovala s rôznymi producentmi, ako sú Tommy Brown, Anthony M. Jones, London on da Track, Murda Beatz, the Rascals, Scott Storch, Shea Taylor a Charles Anderson v sprievode speváčkiných dlhoročných spoluautoriek Victorie Monét a Tayly Parx.

Tematicky *Positions* skúma témy náklonnosti, neustálej oddanosti a sexuálnej intimity. Hudobne nasleduje trapom inšpirovaný R&B a popový zvuk svojich predchodcov *[[Sweetener (album)|Sweetener]]* (2018) a *[[Thank U, Next (album)|Thank U, Next]]* (2019). Tento album obsahuje spolupráce s hudobníkmi, ako sú Doja Cat, The Weeknd a Ty Dolla Sign, spolu s Megan Thee Stallion v deluxe edícii. Po vydaní sa *Positions* stretol so všeobecne priaznivými recenziami od hudobných kritikov, z ktorých mnohí označili Arianine vokály za pôsobivé, kritizovali však produkčný štýl a texty. Publikácie zaradili album do mnohých zoznamov najlepších albumov roka 2020.

## Zoznam skladieb
**Štandardná edícia**

**Deluxe edícia (bonusové skladby)**

## Referencie

## Zdroj

Kategória:Albumy Ariany Grande
Kategória:Hudobné albumy z 2020
Mjay Beatz

**Martin Kubenka**, známy najmä pod umeleckým menom **Mjay Beatz** je slovenský hip-hopový producent. Takisto pôsobí aj ako DJ.

## História
Prvýkrát výraznejšie zaujal v roku 2017, keď produkoval singel "My sme tu doma" raperovi menom Pil C.

## Diskografia
* 2020: *On The Beat Bro*
* 2021: *On The Beat Bro II*
* 2025: *Virtuoso*

### Videoklipy
* 2020: "Jesť" (ft. Dokkeytino, Adam2K52)
* 2021: "Ďamobois" (ft. Exotic Wuzi)

## Zoznam skladieb, ktoré produkoval Mjay Beatz

## Referencie

Kategória:Slovenskí hudobní producenti
Kategória:Slovenskí dídžeji